SUNกำไรQ1ลดวูบกดราคาร่วงหนัก 4% ต่ำสุดตั้งแต่เข้าตลาดฯ โบรกฯจ่อหั่นเป้า-ประมาณการกำไร
SUN กำไร Q1 ลดวูบกดราคาร่วงกว่า 4% ต่ำสุดตั้งแต่เข้าตลาดฯ โบรกฯ จ่อหั่นเป้า-ประมาณการกำไร ล่าสุด ณ เวลา 12.28 น. อยู่ที่ 4.30 บาท ลบ 0.20 บาท หรือ 4.44% สูงสุดที่ 4.38 บาท ต่ำสุดที่ 4.26 บาท ด้วยมูลค่าซื้อขาย 13.67 ล้านบาท
10 พ.ค. 2561

ผู้สื่อข่าวรายงานว่า ราคาหุ้น บริษัท ซันสวีท จำกัด (มหาชน) หรือ SUN ล่าสุด ณ เวลา 12.28 น. อยู่ที่ 4.30 บาท ลบ 0.20 บาท หรือ 4.44% สูงสุดที่ 4.38 บาท ต่ำสุดที่ 4.26 บาท ด้วยมูลค่าซื้อขาย 13.67 ล้านบาท

ทั้งนี้ ราคาหุ้น SUN ปรับตัวลงต่ำสุดนับตั้งแต่เข้าซื้อขายในตลาดหลักทรัพย์ฯ เมื่อวันที่ 28 ธ.ค.2561 โดยมีราคา IPO อยู่ที่ 5.85 บาทต่อหุ้น
สำหรับปัจจัยที่ส่งผลให้ราคาหุ้น SUN ปรับตัวลง เนื่องจากบริษัทรายงานผลการดำเนินงานประจำไตรมาส 1/61 มีกำไร 5.26 ล้านบาท ลดลง 76% จากปีก่อนมีกำไร 22.21 ล้านบาท
ด้าน บล.โกลเบล็ก ระบุในบทวิเคราะห์ว่า ขณะนี้อยู่ระหว่างทบทวนปรับลดประมาณการและราคาเหมาะสมของ SUN โดย SUN รายงานกำไรไตรมาส 1/61 มีกำไรลดลง 76% จากปีก่อน แม้รายได้จากการขายเติบโต 13% แต่อัตรากำไรขั้นต้นลดลงเหลือ 11.4% จาก 19.5% ในไตรมาส 1/60 และอัตราส่วนค่าใช้จ่ายจากการขายและบริหารเพิ่มขึ้นสู่ 13.2% จาก 12% ในไตรมาส 1/60 ส่งผลให้อัตรากำไรสุทธิลดเหลือ 1.2% จาก 5.8% ในไตรมาส 1/60